Elsabé Daneel Woensdag, 22 Maart 2017 09:00
Geluk met pragskool!
Baie geluk met jou spoggerige spogskool!
Julle is uit die boonste rakke.
Elsabé Daneel Productions cc
Lize Mentz Dinsdag, 28 Februarie 2017 06:31
Bloemhof maak oud-Bloemhoffer trots by 4M
Ek wil graag die kans gebruik om jou en jou personeel geluk te wens met die wonderlike werk wat julle doen met die Bloemhof dogters!
As 'n oud-Bloemhoffer het my hart behoorlik oorgeloop van trots by die 4M- atletiek. Dit was stylvol en passievol en sowaar net tops!
Ek is so dankbaar dat my dogter die geleentheid kry om dit alles te ervaar – ek onthou soos gister watter impak sekere skool hoogtepunte op my gehad het.
Ek kan maar net se dat my kind nog heel naweek die kreet gesing het, en haar sussies in Graad 7 en 6 onderskeidelik ken nou al die skoollied woord-vir-woord!
Dankie vir wat julle elke dag doen en dat julle strewe na uitmuntendheid die saadjie by ons dogters plant om die beste weergawe van hulself te wees – in alles wat hulle doen!
Groete van 'n dankbare ma (wat haar koshuis-kind erg baie mis, maar weet dat sy op die beste plek is!)
Melina Greyling Dinsdag, 28 Februarie 2017 06:25
Voorspoed met Opedag 2017
Ek wou oor die afgelope 2 jaar al soveel kere by jou kantoor inval…
My oudste is nou al vir 2 jaar 'n TAMAAI trotse Bloemhoffer & ek getuig gereeld met groot waardering dat hierdie skool veeeel meer as net 'n hoërskool is, hierdie is veel eerder 'n afrondings-leerskool vir die lewe – ek wéét dit, want ek belewe dit al die afgelope 2 jaar.
My kind het in Bloemhof 'n plek gevind waar ALMAL skouer aan die wiel sit, waar jy in alles wat jy aanpak, jou beste gee, want dis wat almal om jou doen, waar jy dikwels trots terugstaan & sien hoe buitestaanders met grootgerekte oë die eindresultaat aanskou, want in ons skool is daar nie "goed" nie, nee hier is die trappe van vergelyking "beter…. beste…. Bloemhof"
Hier sing jy in'n koor wat trane oor mense se wange laat rol, hier laat 'n Duitse juffrou jou worsbraai in die klas, hier kom sit jou skoolhoof by jou op jou kamerbed minute nadat 'n hartverskeurende tragedie jou gesin tref, hier haak 700+ meisies instinktief bymekaar in & weergalm :"Ons vir joooooooouuu, BLOOEEEEMHOF", sekondes nadat ons die verslae nuus meegedeel word, dat ons skool moet onttrek aan die grootste atletiekbyeenkoms op ons kalender.
Walt Disney het gesê:"
"What ever you do, do it well.
Do it so well that when people see you do it they will want to come back and see you do it again
and they will want to bring others
how well you do what you do."
Wilna, na 2 jaar weet ek dat hierdie woorde waar is van Bloemhof & ek bring vanaand met groot opgewondenheid my jongste dogter & haar Gr 7- maats na julle Opedag sodat hulle 'n klein voorsmakie kan kry van 'n plek waar uitnemendheid gebore word. Bloemhof se uitnemendheid is mos geen geheim nie - ek weet egter dis eers wanneer jy deel uitmaak van hierdie plek, dat jy ten volle sal ervaar hoeveel meer as net prestasie & briljantheid hier ook is, hoeveel egtheid, hoeveel omgee vir mekaar, hoeveel ondersteuning, hoeveel aanmoediging, hoeveel eerlikheid, hoeveel menslikheid, hoeveel respek, hoeveel trots.
Hoop Opedag 2017 oorrompel mense se harte & laat die tonge klap
Nog 'n dankbare ma.
Liza Hartman Maandag, 10 Oktober 2016 09:49
Gr. 11 Oranjerivier-uitstappie
Ek hoop jy het darem ook 'n blaaskansie gehad. Ons het die kinders geniet by die huis – dit was net te vinnig.
Ek wil graag bietjie positiewe terugvoer gee. Vanoggend toe ek by die werk kom, hoor ek 'n kollega en sy gesin was op die Oranjerivier die vakansie. Hulle het hul eerste aand net so 'n klipgooi van die Bloemhof groep geslaap en was maar benoud vir die spul meisiekinders langs hulle. Hulle was egter so beïndruk met die Bloemhoffers se optrede, maniere en algemene optrede, dat hy my dadelik daarvan vertel het. Hy sê hulle as groep het gepraat oor hierdie oulike groep jongmense.
Dog ek vertel jou……dit was vir my so lekker om te hoor.
Sterkte vir jou laaste kwartaal.
Mnr. Marius Coetzee Maandag, 29 Augustus 2016 10:43
Bloemhof kooroptrede Bloemfontein Odeion
Bloemhof Meisieskoor (onderleiding van Marijke Roos) se uitvoering tydens die onlangse "Koorsig" Koorfees op 18 Augustus in die Odeion konsertsaal was in een woord asembenemend.
Roos slaag daarin om die uiteenlopende karakter van haar repertorium keuse tot volle wasdom te bring met onbevange musikaliteit, tegniese vaardigheid en élan. Die ensemble se sidderende koorklank is ryk in bo-tone en dimensie en word deurgaans gevoer met onberispelike intonasie. Die soprane slaag daaraan om die ryk en vry toon- kwaliteit deurlopend te handhaaf. Binnestemme word deurgaans ewekansig aangewend in verhouding tot die buitestemme en is waarskynlik die rede vir die goeie balans van akkoord strukture en natuurlike fletsings van bo-tone. Tegnies is die ensemble in staat tot 'n dawerende forte indien die musiek daarvoor vra en in die dieselfde asem word die ouditiewe spiertonus deeglik gehandhaaf in pianissimo en blootgestelde passasies. Kortom ''n besondere koorklankpalet.
Een van die werke ingesluit in die uitvoering, getiteld Wind Waai, is 'n nuwe opdragwerk van die Suid Afrikaanse koordirigent Rudolf de Beer wat in Noorweë woon en werk. De Beer was ook verantwoordelik vir die teks. Die werk is gekonstrueer uit 'n reeks aaneenlopende sekwense waar die tema met die aanvang van elke nuwe sekwens varieer. Roos en haar ensemble slaag daarin om tegelykertyd 'n deursigtige en diggeweefde klankpalet te skep wat die melancholiese en dreunsangagtige karakter van die werk deeglik reflekteer. Mens sou hoop dat die werk 'n waardige plek in die Suid-Afrikaanse repertorium vir dameskoor gaan inneem.
In 'n tydvak waar heelwat uitstekende koorleiers byna gefikseer is met die oor-analise en die voorafbepaling van elke noot en nuanse, kry mens die idee dat Roos haar koorsangers 'n ruimte gun vir musikale interpretasie en selfs improvisasie.
Bloemhof Meisieskoor en Marijke Roos, knap gedaan – koorwerk uit die boonste rakke!
Innovation & Development Manager: Odeion School of Music
Innoverings & Ontwikkelings Bestuurder: Odeion Skool vir Musiek
Faculty / Fakulteit: The Humanities / Geesteswetenskappe
Mnr. Van Heerden Heunis Dinsdag, 23 Augustus 2016 10:11
Baie dankie vir die dankie.
Jy en jou koor was briljant. Julle passie, styl en talent is sowaar 'n hemelse kombinasie. Ek is SO bly julle het opgetree.
Groete en met groot waardering.
Van Heerden Heunis
E. Dercksen Woensdag, 17 Augustus 2016 10:45
Topskole SA Netbaltoernooi - Boksburg
Hallo Wilna en Mandie
Om deel te kon wees van die aksie in Boksburg by die SA Nasionale Netbal Topskole byeenkoms, was 'n absolute voorreg. Die feit dat Bloemhof uitstekend presteer het, was 'n groot bonus! Ons onder 14-span se 11de plek uit 21 spanne én ons o.15-span se 5de plek uit 19 spanne is voorwaar 'n prestasie om op trots te wees. In albei afdelings het Bloemhof die beste finale uitslag van al die Wes-Kaapse skole behaal (...mag mens spog dat ons die beste o.14 en o.17 skool in die Wes-Kaap is….?:))
Ek wil graag dankie sê vir die toenemend groter ondersteuning wat netbal van die skool se kant af kry. Hierdie was my derde jaar by Topskole en elke jaar verbeter op die vorige. Die administratiewe reëlings het vlot verloop en 'n baie groot pluspunt was dat elke span 'n afrigter en hulp-/bestuurder gehad het. Goldie was van onskatbare waarde om Rèse te ondersteun en die magdom take te help hanteer. Haar passie vir netbal en die insette in Bloemhof netbal lewer positiewe dividende. Somari Els, afrigter van die o.14's, is 'n aanwins vir die skool se afrigterspan - sy is bereid om baie meer as die minimum wat verwag word, te doen en haar ouers, wat in Pretoria bly, het beide spanne bederf met gesonde middagetes, muffins, sap en water. Hulle, en die Kruger-ouers, het 'n gerieflike rusplek langs die bane vir ons spanne gesorg. Sunè Claassens het, sonder vergoeding, vir Somari ondersteun.
Bloemhof is stadig maar seker besig om naam te maak as 'n skool wat ook op nasionale netbalvlak hul merk kan maak. Dit blyk dat die afgelope paar jaar se ekstra moeite en tyd met ontwikkelingsgeleenthede, toernooideelname en kursusse vrugte afwerp. Dis ook verblydend dat ons jong talentvolle spelers het wat belofte toon vir die toekoms. Ek glo ons sal aanhou woeker met ons talente en innoverend dink oor hoe om al die Bloemhof netbalpotensiaal maksimaal te ontgin.
Weer eens dankie vir die ongelooflike geleenthede vir ons kinders!
W. Liebenberg Woensdag, 17 Augustus 2016 10:40
Topskole SA Netbaltoernooi 0/14's - Boksburg
Ek is 'n nuwe Bloemhofouer (Minique Liebenberg gr 8) en gedink dit is gepas om net vir die skool bietjie terugvoer te gee oor die afgelope toernooi wat ons dogters kon bywoon. Dit was 'n ongelooflike geleentheid vir ons dogters en ek is baie bevoorreg om te kan sê dat ek 'n trotse ouer is en graag met Bloemhof en die netbal geassosieer wil word. Om natuurlik self daar te kon wees was 'n absolute bonus en te kon deel in die opwinding maar ook teleurstellings. Ons dogters het hulle op en van die baan uitstekend gedra as volwaardige en trotse Bloemhoffers. Dit was ook heerlik om te sien hoe die ouers en Somari se ouers inkluis kan planne maak en saamwerk om vir 2 dae te 'kamp' op 'n rugbyveld ;-) Hierby sluit ek die 0/17 dogters in alhoewel daar geen ouers van die span teenwoordig was nie. Dit het mens nog meer trots gemaak dat hulle met of sonder ouers hul 'vrou' kan staan :-) Vir elke 0/14 dogter dink ek dit was 'n ongelooglike leerervaring, op en van die baan, en is alles deel van karakterbou! Dit is natuurlik heerlik om te kan sê ons spannetjie is die beste in die Wes-Kaap :-)
Baie dankie aan die skool vir al die ondersteuning en finansiële ondersteuning aan die afrigters en spanbestuurders wat dit dus vir die ouers meer bekostigbaar maak. Somari is 'n groot aanwins vir die 0/14's met soveel energie en eie betrokkenheid by netbal wat maak dat sy soveel kennis kan inploeg. Dit was heerlik om ook vir Goldie en Suné met al hulle kennis en durf daar te kon hê vir die 2 spanne. 10/10 vir Resé se reëlings en organisasie rondom die toernooi!!
Mag Bloemhof se netbal van krag tot krag gaan en ek sien uit na die volgende 4 seisoene!
R. Soet Dinsdag, 22 Maart 2016 13:17
Als ouer wil ek baie dankie se vir die mooi oefenwedstryd op 21 maart van de leerders van jullie skool teen hokkiespan MA2 HC Tilburg Nederland.
Ik hoop dat jullie studenten een mooie tijd hebben gehad in Nederland en dat zij veel hebben geleerd.
Anoniem Vrydag, 04 Maart 2016 06:27
Beste Me Van Heerden
Ek dink al heeltyd ek moet 'n e-pos skryf net om te sê dat my dogter van die begin van die jaar af nie kan glo die klasse is so stil en dat sy dan alles kan hoor nie.
Sy sê sy het heeltyd gewag dat "die geraas" begin, soos dit in die Laerskool was, en dat sy dan gaan begin sukkel om uit te maak wat die onderwyser/es sê, maar toe sien sy dit is hoe dit maar elke dag in Bloemhof is - die juffrou of meneer gee klas en almal is stil en luister en doen hulle werk.
Dit is vir haar so rustig en wonderlik en sy kom glad nie - soos in die Laerskool - uitgeput van al die inspannende pogings om te luister, huis toe nie.